ગુજરાતભરમાં શ્રાવણ મહિનાનો ધાર્મિક રીતે પ્રારંભ થયો છે. દરેક શિવ મંદિર પર શિવ ભગવાનની પૂજા કરવા લોકો જઈ રહ્યાં છે. દેશમાં હિંદુઓના પ્રથમ જ્યોતિર્લિંગ સોમનાથ મંદિરમાં સવારથી જ મોટી સંખ્યામાં લોકો દર્શન કરવા માટે આવી પહોંચ્યા છે. સમગ્ર શ્રાવણ માસમાં રોજ સોમનાથ મહાદેવને વિશિષ્ટ શૃંગારોથી શણગાર કરવામાં આવશે. જે 29 દિવસ સુધી રહેશે. વૃદ્ધો, યાત્રિકો, દિવ્યાંગોની મદદ માટે વ્યવસ્થા કરવામાં આવી છે. સોમનાથ ટ્રસ્ટ દ્વારા નિઃશુલ્ક પ્રસાદની પણ વ્યવસ્થા કરવામાં આવી છે. યાત્રિકો માટે ફરાળની પણ વ્યવસ્થા કરવામાં આવી છે. મંદિરની ચારેબાજુ પોલીસનો બંદોબસ્ત પણ ગોઠવવામાં આવ્યો છે. આ ઉપરાંત મંદિર-દર્શન, આરતી માટે વિશેષ વ્યવસ્થા ગોઠવવામાં આવી છે.